ⵉⵔⵉⴽ ⵀⵓⴼⵔ

ⵉⵔⵉⴽ ⵀⵓⴼⵔ (ⵙ ⵜⵓⵜⵍⴰⵢⵜ ⵜⴰⵏⴳⵍⵉⵣⵉⵜ: Eric Hoffer) (ⵙⴳ 25 ⵢⵓⵍⵢⵓⵣ 1898 ⴰⵔ 21 ⵎⴰⵢⵢⵓ 1983) ⵉⴳⴰ ⵢⴰⵏ ⵓⴼⵍⵙⴰⴼ ⵏ ⵜⵖⴰⵔⴰ ⴷ ⵜⵏⴰⵎⵓⵏⵜ ⴰⵡⵎⵉⵔⵉⴽⴰ. ⵢⵓⵔⴰ ⵓⴳⴳⴰⵔ ⵏ ⵎⵔⴰⵡ ⵏ ⵉⴷⵍⵉⵙⵏ ⴷ ⵢⵓⵎⵥ ⵜⴰⵎⴰⴷⴰⵢⵜ ⵏ ⵜⵍⴻⵍⵍⵉ ⵜⴰⵏⵙⵙⵉⵅⴼⵜ ⴳ ⴱⵕⴰⵢⵕ 1983. ⴰⴷⵍⵉⵙ ⵏⵏⵙ ⴰⵎⵣⵡⴰⵔⵓ "ⴰⵏⴼⵍⴰⵙ ⴰⴷⵜⵜⴰⵏ ", ⵏⵏⴰ ⵉⵜⵜⵓⴼⵙⴰⵔⵏ ⴳ ⵓⵙⴳⴳⵯⴰⵙ ⵏ 1951, ⵉⵜⵜⵢⵓⵙⵙⴰⵏ ⴱⴰⵀⵔⴰ ⵓⴷⵍⵉⵙ ⴰⴷ ⵏⵏⵙ ⵜⵉⵣⵉ ⴰⵏⵏ ⴷ ⵉⵙⵙⵓⵙⵎ ⴽⵉⴳⴰⵏ ⵏ ⵉⵎⴰⵙⵙⴰⵏⵏ ⴷ ⵎⵉⴷⴷⵏ ⵙ ⵓⵎⴰⵜⴰ,ⵉⵎⴰ ⵀⵓⴼⵔ ⵙ ⵢⵉⵖⴼ ⵏⵏⵙ ⵉⵖⴰⵍ ⵎⴰⵙ ⴷ ⴰⴷⵍⵉⵙ ⵏⵏⵙ ⵏ "ⵜⴰⵎⵎⴰⵔⴰ ⵏ ⵓⵙⵏⴼⵍ" ⴰⴷ ⵖⵓⵔⵙ ⴱⴰⵀⵔⴰ ⵉⵙⵜⵡⴰⵏ, ⴳ 2001 ⵜⴻⵜⵜⵓⵙⴽⴰⵔ ⵜⵙⵎⵖⵓⵔⵜ ⵏ ⵉⵔⵉⴽ ⵀⵓⴼⵔ ⵉ ⵓⵙⵙⵎⵖⵔ ⵏⵏⵙ.ⵎⴰⴷ ⵉⴳⴰⵏ ⵀⵓⴼⵔ

 ⵉⴷⵍⵉⵙⵏ ⵏⵏⵙ ⴷ ⵜⴰⵏⵏⴰⵢⵉⵏ ⵏⵏⵙ 
ⴰⴷⵍⵉⵙ "ⴰⵏⴼⵍⴰⵙ ⴰⴷⵜⵜⴰⵏ"

(ⵜⴰⵎⴰⴳⵔⴰⴷⵜ ⵜⴰⴳⵊⴷⴰⵏⵜ : ⴰⵏⴼⵍⴰⵙ ⴰⴷⵜⵜⴰⵏ)

ⵢⵓⵎⵥ ⵀⵓⴼⵔ ⵢⴰⵏ ⵓⴽⴰⵎⴷ ⵖⵓⵔ ⵓⵙⵎⵎⴰⵇⵍ ⴰⵎⴰⵜⵓ ⴹⴰⵕⵜ ⵎⴰⴷ ⵉⴼⵙⵔ ⴰⴷⵍⵉⵙ ⵏⵏⵙ ⴰⵎⵣⵡⴰⵔⵓ ⴳ 1951 ⵙ ⵓⵣⵡⵍ "ⴰⵏⴼⵍⴰⵙ ⴰⴷⵜⵜⴰⵏ: ⵜⵉⵡⵏⴳⵉⵎⵉⵏ ⵖⴼ ⵜⴰⵎⵓⵙⵜ ⵏ ⵉⵎⵓⵙⵙⵓⵜⵏ ⵉⴳⴷⵓⴷⴰⵏⵏ". ⵢⵓⵔⵎ ⴰⴷ ⵢⴰⴼ ⵉⵥⵓⵕⴰⵏ ⵉⵏⵉⵎⴰⵏⵏ ⵍⵍⵉ ⵉⵍⵍⴰⵏ ⴷⴼⴼⵉⵔ ⵏ ⵜⵏⴽⵔⴰ ⴷ ⵡⴰⵍⴰⵢ ⵏ ⵜⵏⴱⴰⴹⵉⵏ ⵜⵉⴷⵏⴽⵉⵡⵉⵏ, ⵙⵍⴰⵡⴰⵏ ⴰⴽⴽⵯ ⵍⴰⵍⵎⴰⵏ ⵏ ⴰⴷⵓⵍⴼ ⵀⵉⵜⵍⵉⵕ ⴷ ⵔⵓⵙⵢⴰ ⵏ ⵊⵓⵣⵉⴼ ⵙⵜⴰⵍⵉⵏ, ⴳ ⴰⵢⵍⵍⵉ ⵉⵙⵎⵎⴰ "ⵜⴰⵙⴷⵓⵙⵉⵜ ⵏ ⵉⵎⵅⵍⴰⵡⵏ" .

ⵉⵖⴰⵍ ⵀⵓⴼⵔ ⵎⴰⵙ ⵉⵎⵓⵙⵙⵓⵜⵏ ⵉⴷⵍⵙⴰⵏⵏ ⵉⵣⴰⴽⵔⴰⵔⵏ  ⴷ ⵉⵎⵓⵛⵛⴰⵏⵏ(ⵉⵎⵟⵟⵓⵕⴼⴰ), ⵙⵡⴰ ⴳⴰⵏ ⵉⵙⴳⴷⴰⵏⵏ  ⵏⵖ ⵉⵙⵔⵜⴰⵏⵏ, ⴰⵔ ⴷ ⵏⴽⴽⵔⵏ ⴳ ⴽⵔⴰ ⵜⵎⵙⵓⵜⵍⵜ ⵉⵣⵎⵔⵏ ⴰⴷ ⵙⵉⵙⵏ ⵜⵓⴷⵣⴷ: ⵍⵍⵉⴳ ⴷⴰ ⵜⵜⵖⴰⵍⵏ ⴽⵉⴳⴰⵏ ⵏ ⵎⵉⴷⴷⵏ ⵎⴰⵙ ⵜⵓⴷⵔⵜ ⵏⵏⵙⵏ ⵜⴰⵎⴷⴰⵏⵜ  ⵓⵔ ⵜⵍⵉ ⴰⵜⵉⴳ, ⴷ ⵎⴰⵙ ⴷ ⴰⵎⴰⴹⴰⵍ ⴰⵜⵔⴰⵔ ⵉⴳⴰ ⴰⵎⴳⴳⴰⴼⵙⵓ ⴷ ⵓⵔ ⵉⵣⵎⵉⵔ ⴰⴷ ⵉⵜⵜⵙⵓⵖⴷ, ⴷ ⵓⵏⴰⵔⵓⵣ ⵍⵍⵉ ⴰⵖ ⴷ ⵙⵓⵔ ⵉⵖⴰⵎⴰⵏ  ⵉⵍⵍⴰ ⵖⴰⵙ ⴳ ⵓⵍⵜⴰⵖ ⵖⵔ ⵢⴰⵜ ⵜⴳⵔⵓⵎⵎⴰ ⵜⴰⵎⵇⵇⵔⴰⵏⵜ ⵉⵡⴰⵜⵙⵏ ⴰⴷ ⵜⵙⴽⵔ ⵉⵙⵏⴼⴰⵍⵏ ⴰⵡⵥⵓⵕⴰⵏ. ⵉⵖⴰⵍ ⵀⵓⴼⵔ ⵎⴰⵙ ⴰⵙⵙⵉⵜⴳ ⵏ ⵢⵉⵎⴰⵏ  ⴷ ⵓⵙⵢⴰⴼⴰ ⵙ ⵓⴷⴳⵉ ⵎⵏⵉⴷ ⵏ ⵜⵓⴷⵔⵜ ⴳⴰⵏ ⵢⴰⵏ ⵙⴳ ⵉⵎⴰⵙⵙⵏ ⵏ  ⵓⴼⵔⴰⵢ ⵙ ⵉⵎⴷⵡⴰⵙⵏ ⵉⵏⵉⵎⴰⵏⵏ.ⵙ ⵓⵢⴰ, ⵢⵉⵡⵉ ⵜ ⵖⴼ ⴰⵢⵍⵍⵉ ⵉⵖⴰⵍ ⵎⴰⵙ ⴳⴰⵏ ⵜⵉⵎⵔⵔⵓⵜⵉⵏ ⵏ ⵡⴰⵔⴰⵡⵇⵇⵔ ⵏ ⵜⴼⴽⴽⴰ. ⴰⴷ ⵏⴰⵡⵉ ⵢⴰⵏ ⵓⵎⴷⵢⴰ, ⵉⵥⵕⴰ ⵀⵓⴼⵔ ⵎⴰⵙ ⴰⵔ  ⵙⵙⵢⴰⴼⴰⵏ ⵜⵓⴳⴷⵜ ⵏ ⵉⵎⵏⵀⴰⵔⵏ ⵉⵎⵡⴰⵙⵙⴰⵏⵏ ⵏ ⵉⵎⵓⵙⵙⵓⵜⵏ ⵉⴳⴷⵓⴷⴰⵏⵏ ⵙ ⵜⵓⵍⵣⴰ(ⵉⵏⵉⴹⵉ ⵏ ⵓⵏⴰⵔⵓⵣ), ⵙⴳ ⴰⴷⵓⵍⴼ ⵀⵉⵜⵍⵉⵕ ⴳ ⵓⵕⵓⴱⴱⴰ ⵏ ⵜⴰⵙⵓⵜ ⵜⵉⵙ 20 ⴰⵔ ⴽⵣⵉⵡⴽⵡⴰⵏ ⵀⵓⵏⴳ ⵍⵍⵉ ⵜⵓⵎⵥ ⵜⵖⵓⴼⵉⵜ ⴳ ⵜⵉⵣⵉ ⵍⵍⵉ ⴳ ⵉⴳⵓⴼ ⵓⵙⵉⵍⵉⵢ ⵏ ⵜⴱⵉⵔⵓⵇⵕⴰⵟⵉⵜ ⵜⴰⵛⵉⵏⵡⵉⵜ ⴳ ⵜⴰⵙⵓⵜ ⵜⵉⵙ 19.

ⵙⴳ ⵉⵎⵏⵣⴰⵢⵏ ⵉⴳⵊⴷⴰⵏ ⵏ ⵓⴷⵍⵉⵙ ⵎⴰⵙ ⵉⵎⵓⵙⵙⵓⵜⵏ ⵉⴳⴷⵓⴷⴰⵏⵏ ⵣⵎⵔⵏ ⴰⴷ ⵜⵜⵎⵎⵙⴽⴰⵍⵏ: ⴳ ⵍⴰⵍⵎⴰⵏ ⴹⴰⵕⵜ ⵏ ⵢⵉⵎⵏⵖⵉ ⴰⵎⴰⴹⵍⴰⵏ ⴰⵎⵣⵡⴰⵔⵓ, ⴽⴽⴰⵏ ⵜ ⵉⵏⵏ ⵉⵎⵥⵕⵙⵓⵔⵏ(ⵉⵏⵊⵎⴰⵡⵏ) ⴷ ⵉⵏⴰⵣⵉⵢⵏ ⴳⴰⵏ ⵉⵙⵏⴳⴰ ⴳ ⴰⵢⵍⵍⵉ ⵉⵜⵜⵓⵙⵙⴰⵏⵏ ⴷ ⴰⵢⵍⵍⵉ ⵉⵜⵜⵓⵏⵏⴰⵏ, ⵎⴰⵛⴰ ⵙ ⵢⴰⵜ ⵜⵎⴰⵎⴽⵜ ⵜⴰⵏⴰⵎⵉⵜ(ⴰⴽⵓⵢⴰⵙⵙ), ⴽⴽⴰⵏ ⵜ ⵉⵏⵏ ⴰⵔ ⵜⵜⵎⵙⵏⴼⴰⵍⵏ ⵉⴳⵎⴰⵎⵏ ⴰⵛⴽⵓ ⵉⴽⴰⴱⴰⵔⵏ ⴰⵏⵏ ⵓⵔⵎⵏ ⴰⴷ ⵇⴷⴷⵛⵏ  ⵢⴰⵏ ⵡⴰⵏⴰⵡ ⵙⴳ ⵉⵡⴷⴰⵏ ⵉⵎⵊⴼⴰⵍ ⴷ ⵉⵙⴳⴰⵔⵎⴰⴷⵏ ⵍⵍⵉ ⵉⴳⴰⵏ ⴽⵉⴼⴽⵉⴼ ⵙⴳ ⵢⴰⵏ ⵡⴰⴷⴷⴰⴷ. ⴷ ⵍⵀⴰⵏ ⴱⴷⴷⴰ ⴷ ⵖⵎⴽⴰⴷ, ⴷ ⴷⴰⵜ ⵏ ⵉⴼⴹ ⵏ ⵓⵙⴳⴳⵯⴰⵙ ⵖⵉⴽⴰⵏⵏ, ⵉⵜⵜⵙⵏⴼⵍ  ⵛⴰⵡⵍ ⵙⴳ ⴰⵎⴷⵍⴽⵎ ⴰⵕⵓⵎⵉ ⵖⵔ ⴱⵓⵍⵚ ⴰⵔⵇⵇⴰⵙ,ⴰⵕⵓⵎⵉ ⴰⵎⵊⴼⴰⵍ. ⵙ ⵓⵢⴰ, ⵉⵖⴰⵍ ⵀⵓⴼⵔ ⴳ ⵓⴷⵍⵉⵙ ⵏⵏⵙ "ⴰⵏⴼⵍⴰⵙ ⴰⴷⵜⵜⴰⵏ", ⵎⴰⵙ ⴷ ⴰⵙⵏⵜⵍ ⵏ ⵓⵎⵓⵙⵙⵓ ⴰⴳⴷⵓⴷⴰⵏ ⵓⵔ ⵉⵍⵍⵉ ⴳ ⵜⵏⴷⵉ ⵜⴰⴳⵯⵎⴰⵏⵉⵜ ⵉ ⴽⵔⴰ ⵏ ⵓⵎⵓⵙⵙⵓ ⵓⵔⵎⵉⴷ (ⴰⵎⵥⵡⴰⵕ) ⴷ ⵓⵎⵏⵜⴰⵡ.

ⵉⵏⵏⴰ ⵓⵍⴰ ⵀⵓⴼⵔ ⵎⴰⵙ ⵜⴰⵏⴽⵔⴰ ⵏ ⵢⴰⵏ ⵓⵎⵏⵃⵓⵔ ⵏ ⵜⵏⴰⴷⵉⵙⵜ(émotion) ⴰⴽⴷ ⵢⴰⵏ ⵓⵎⴰⴹⴰⵍ ⴰⴱⵕⵕⴰⵏⵉ ⵏⵖ ⴰⴽⴷ ⵜⵓⴷⵔⵜ ⵜⵓⵙⵍⵉⴳⵜ ⵏ ⵡⵉⵢⵢⴰⴹ, ⵜⴳⴰ ⵢⴰⵜ ⵜⵉⵔⵎⵉⵜ ⵏ ⵓⵎⵢⴰⵔⴰⵣ ⵖⴼ ⵎⴰⵙ ⵓⵔ ⵉⵍⵍⵉ ⴽⵔⴰ ⵏ ⵓⵏⴰⵎⴽ ⴰⴷⵜⵜⴰⵏ ⴷⴰⵔ ⵜⵓⴷⵔⵜ ⵏ ⵓⴼⴳⴰⵏ ⵜⵓⵙⵍⵉⴳⵜ. ⴰⴷⵍⵉⵙ ⴰⴷ ⴰⵔ ⵉⵜⵜⵎⴹⴰⴽⴰⵕ ⵉⵎⵓⵙⵙⵓⵜⵏ ⵉⴳⴷⵓⴷⴰⵏⵏ ⴷ ⵉⵙⴳⴷⴰⵏⵏ ⴷ ⵉⵙⵔⵜⴰⵏⵏ ⴰⴽⴷ ⵉⵎⴹⴰⴽⴰⵕⵏ ⵉⵅⴰⵜⴰⵔⵏ ⵖⴼ ⵍⵉⵙⵍⴰⵎ ⴷ ⵜⵕⵕⵓⵎⵢⴰ.ⵀⵓⴼⵔ ⴳ ⵢⵓⵜⵓⴱ

ⵜⴰⵡⵓⵔⵉ ⵏ ⵀⵓⴼⵔ ⵜⴳⴰ ⴱⵕⵕⴰ ⵏ ⵓⵙⴰⵜⵉ ⴰⴼⵔⵓⵢⴷⵉ (freudien), ⴳ ⵓⵣⵎⵣ ⵍⵍⵉⴳ ⵉⵍⴽⵎ ⵢⵉⴳⵔ ⵏ ⵜⵙⵏⴰⵎⵓⵏⵜ ⵜⴰⵎⵉⵔⵉⴽⴰⵏⵉⵜ ⴰⵡⵜⵜⴰⵙ ⴷ ⵜⵓⴽⵯⵟ ⵏ ⵓⵙⵎⵓⵏ ⵏⵏⵙ ⴷⵉⵙ.

 ⵉⴳⵉⵜⵏ ⵏⵏⵙ 

 1951: ⴰⵏⴼⵍⴰⵙ ⴰⴷⵜⵜⴰⵏ: ⵜⵉⵡⵏⴳⵉⵎⵉⵏ ⵖⴼ ⵜⴰⵎⵓⵙⵜ ⵏ ⵉⵎⵓⵙⵙⵓⵜⵏ ⵉⴳⴷⵓⴷⴰⵏⵏ.
 1963: ⵜⴰⵎⵎⴰⵔⴰ ⵏ ⵓⵙⵏⴼⵍ.
 1967: ⴰⴷⴷⴰⴷ(ⴰⵚⵏⵉⵄ) ⵏ ⵓⵣⵎⵣ ⵏⵏⵖ.
 1969: ⵜⴰⵡⵓⵔⵉ ⴷ ⵓⵙⵡⵉⵏⴳⵎ ⵖⴼ ⵜⵎⵏⵉⴷⵜ ⵏ ⵢⵉⵍⵍ.
 1971: ⵜⵉⵖⴰⵡⵙⵉⵡⵉⵏ ⵜⵉⵎⵣⵡⵓⵔⴰ, ⵜⵉⵖⴰⵡⵙⵉⵡⵉⵏ ⵜⵉⵎⴳⴳⵓⵔⴰ.
 1973: ⵜⵉⵎⵓⵖⵍⵉⵡⵉⵏ ⵖⴼ ⵡⴰⴷⴷⴰⴷ ⵏ ⵓⵏⴼⴳⴰⵏ.
 1976: ⴳ ⵓⵣⵎⵣ ⵏⵏⵖ.
 1979: ⴷⴰⵜ ⵏ ⵓⵙⵏⵓⴷⵎ.
 1982: ⴳⵔ ⴱⵓⵜⴰⴱⵔ ⴷ ⵓⵚⴰⴹ: ⵙⴳ ⵉⵎⴰⴳⵔⴰⴷⵏ ⴷ ⵉⵏⵣⴰⵏ ⵉⴼⵓⵍⴽⵉⵏ ⵖⵓⵔ ⵉⵔⵉⴽ ⵀⵓⴼⵔ.
 1983: ⵜⵉⴷⵜ ⵜⴰⵙⵓⴳⵏⴰⵏⵜ .ⵉⴳⵉⵜⵏ ⵏⵏⵙ

 ⵜⵉⵏⵏⴰⵢⵉⵏ ⵏⵏⵙ 

 ⵜⵥⴹⴰⵕⴷ ⴰⴷ ⵜⴻⵜⵜⵙⵙⵏⴷ ⴰⵢⵍⵍⵉ ⴼⵍⵍⴰⴽ ⵉⵃⴹⴰ ⵓⵙⵏⴳⵓ ⵏⵏⴽ ⵙⴳ ⵓⵎⴰⵜⵔ ⵏ ⵜⴱⵔⵉⴷⵉⵏ ⵍⵍⵉ ⵉⵙⵙⵎⵔⴰⵙ ⴰⴱⴰⵛ ⴰⴷ ⴽ ⵉⵥⵥⵎⵓ.
 ⵎⵉⴷⴷⵏ ⵍⵍⵉ ⵉⵜⵜⴱⴱⵉⵏ ⴳ ⵓⴼⵓⵙ ⵍⵍⵉ ⵜⵏ ⵉⵙⵙⵜⵛⴰⵏ,ⵏⵜⵜⵏⵉⵏ ⵏⵉⵜ ⴰⴷ ⵉⵜⵜⵍⵖⵏ ⴰⵔⴽⴰⵙ ⵍⵍⵉ ⵜⵏ ⵢⵓⵜⵏ .
 ⵏⴽⴽⵏⵉ ⴰⵔ ⵏⵙⴽⵉⵔⴽⵉⵙ ⵙ ⵜⵖⵢⵢⵉⵜ,ⴽⵓⴷⵏⵏⴰ ⵏⵙⴽⵉⵔⴽⵉⵙ ⵖⴼ ⵉⵅⴼⴰⵡⵏ ⵏⵏⵖ.

 ⵥⵕ ⵓⴳⴳⴰⵔ 

 ⵉⵡⴰⵏⴽⵏ ⵉⵎⵓⵏⵏ
 ⵜⴰⴼⵍⵙⵓⴼⵜ

 ⵉⵙⴰⵖⵓⵍⵏ